title: 2010/251/: Deċiżjoni tal-Kunsill tal- 31 ta’ Marzu 2010 li taħtar membru tal-Qorti tal-Awdituri

text:
               4.5.2010

               MT

               Il-Ġurnal Uffiċjali tal-Unjoni Ewropea

               L 111/19

         DEĊIŻJONI TAL-KUNSILL
   tal-31 ta’ Marzu 2010
   li taħtar membru tal-Qorti tal-Awdituri
   (2010/251/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 286(5) tiegħu,
   Wara li kkunsidra l-proposta tal-Gvern Irlandiż,
   Wara li kkunsidra l-opinjoni tal-Parlament Ewropew,
   Billi:

               (1)

               Il-mandat tas-Sinjura Máire GEOGHEGAN-QUINN iġġedded għall-perijodu mill-1 ta' Marzu 2006 sad-29 ta' Frar 2012 bid-Deċiżjoni tal-Kunsill tat-23 ta' Jannar 2006 (1).

               (2)

               B’ittra tat-8 ta’ Frar 2010 indirizzata lill-President tal-Kunsill, is-Sinjura Máire GEOGHEGAN-QUINN ippreżentat ir-riżenja tagħha bħala Membru tal-Qorti tal-Awdituri.

               (3)

               B’segwitu għar-riżenja tagħha, jeħtieġ li jiġi maħtur suċċessur għall-bqija tal-mandat tagħha,

         ADOTTA DIN ID-DEĊIŻJONI:
   Artikolu 1
   Is-Sur Eoin O'SHEA huwa b'dan maħtur membru tal-Qorti tal-Awdituri għall-bqija tal-mandat tas-Sinjura Máire GEOGHEGAN-QUINN, li jintemm fid-29 ta' Frar 2012.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-31 ta’ Marzu 2010.

            Għall-Kunsill

            Il-President

         A. PÉREZ RUBALCABA

      (1)  ĠU L 22, 26.1.2006, p. 51.


title: Id-Deċiżjoni li toħloq il-Ġurnal Ufficjali tal-Komunitajiet Ewropej

text:
Avviż Legali Importanti

|

31958D1006(01)

Official Journal 017 , 06/10/1958 P. 0390 - 0390

		Id-Deċiżjonili toħloq il-"Ġurnal Ufficjali tal-Komunitajiet Ewropej"Il-Kunsill tal-Komunità Ekonomika Ewropea,Wara li kkunsidra l-Artikolu 191 of the Trattat li jistabbilixxi l-Komunità Ekonomika Ewropea;Wara li kkunsidra l-proposti mill-President tal-Parlament Ewropew u l-Presidenti ta' l-Awtorità Għolja, tal-Kummissjoni tal-Komunità Ekonomika Ewropea u tal-Komunità Ewropea ta' l-Enerġija Atomika;Billi l-Komunità Ekonomika Ewropea, l-Komunità Ewropea tal-Faħam u l-Azzar u l-Komunità Ewropea ta' l-Enerġija Atomika għandu jkollhom ġurnal uffiċjali konġunt;IDDEĊIEDA:li joħloq, bħala l-ġurnal uffiċjali tal-Komunità fi ħdan it-tifsira ta' l-Artikolu 191 tat-Trattat li jistabbilixxi l-Komunità Ekonomika Ewropea, il-Ġurnal Uffiċjali tal-Komunitajiet Ewropej.Magħmula fi Brussel, fil-15 ta' Settembru 1958.F'isem il-KunsillIl-PresidentErhard--------------------------------------------------


title: 2013/639/UE: Deċiżjoni tal-Kummissjoni tas- 6 ta’ Novembru 2013 li ġġib fi tmiemu l-proċediment anti-dumping fir-rigward tal-importazzjonijiet ta’ ċerti pajpijiet u tubi, mingħajr saldaturi, tal-ħadid jew tal-azzar, b’dijametru estern ta’ aktar minn 406,4 mm, li joriġinaw mir-Repubblika Popolari taċ-Ċina

text:
               7.11.2013

               MT

               Il-Ġurnal Uffiċjali tal-Unjoni Ewropea

               L 296/24

         DEĊIŻJONI TAL-KUMMISSJONI
   tas-6 ta’ Novembru 2013
   li ġġib fi tmiemu l-proċediment anti-dumping fir-rigward tal-importazzjonijiet ta’ ċerti pajpijiet u tubi, mingħajr saldaturi, tal-ħadid jew tal-azzar, b’dijametru estern ta’ aktar minn 406,4 mm, li joriġinaw mir-Repubblika Popolari taċ-Ċina
   (2013/639/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1), u b’mod partikolari l-Artikolu 9 tiegħu,
   Billi:
   A.   BIDU

               (1)

               Fis-16 ta’ Frar 2013, il-Kummissjoni Ewropea (il- “Kummissjoni”) tat bidu għal proċediment antidumping fir-rigward ta’ importazzjonijiet fl-Unjoni ta’ ċerti pajpijiet u tubi mingħajr saldaturi tal-ħadid jew tal-azzar, b’dijametru estern ta’ aktar minn 406,4 mm, li joriġinaw mir-Repubblika Popolari taċ-Ċina (“RPĊ”) u ppubblikat notifika ta’ bidu f’Il-Ġurnal Uffiċjali tal-Unjoni Ewropea
                   (2).

               (2)

               Il-proċediment inbeda wara li tressaq ilment mill-Kumitat tad-Difiża tal-industrija tal-pajpijiet u tat-tubi mingħajr saldaturi tal-Unjoni Ewropea (“l-ilmentatur”), li jirrappreżenta aktar minn 25 % tal-produzzjoni totali tal-Unjoni ta’ ċerti pajpijiet u tubi mingħajr saldaturi tal-ħadid jew tal-azzar, b’dijametru estern ta’ aktar minn 406,4 mm. Dan l-ilment kien fih evidenza prima facie ta’ dumping ta’ dan il-prodott u tal-ħsara materjali li tirriżulta minnu, li kienet biżżejjed biex tiġġustifika l-bidu.

               (3)

               Il-Kummissjoni avżat lill-ilmentatur, produtturi magħrufa oħrajn tal-Unjoni, il-produtturi esportaturi magħrufa fir-RPĊ, il-produtturi possibbli fil-pajjiż analogu, l-importaturi magħrufa, id-distributuri, u partijiet oħrajn magħrufa li huma kkonċernati, u r-rappreżentanti tar-RPĊ dwar il-bidu tal-proċedura. Il-partijiet interessati ngħataw l-opportunità li jispjegaw il-fehmiet tagħhom bil-miktub u li jitolbu smigħ fil-limitu taż-żmien stabbilit fl-avviż ta’ tnedija.

               (4)

               L-ilmentatur, il-produtturi l-oħra tal-Unjoni, il-produtturi esportaturi fir-RPĊ, l-importaturi u d-distributuri taw il-fehmiet tagħhom. Il-partijiet interessati kollha, li talbu dan u wrew li kien hemm raġunijiet partikolari għaliex għandhom jinstemgħu, ingħataw smigħ.

         B.   IRTIRAR TAL-ILMENT U TWAQQIF TAL-PROĊEDIMENT

               (5)

               Permezz ta’ ittra tad-9 ta’ Settembru 2013 lill-Kummissjoni, il-kwerelant irtira l-kwerela tiegħu.

               (6)

               Skont l-Artikolu 9(1) tar-Regolament bażiku, il-proċediment jista’ jintemm meta jiġi rtirat l-ilment, sakemm dan it-tmiem ma jkunx imur kontra l-interess tal-Unjoni.

               (7)

               L-investigazzjoni ma żvelat ebda konsiderazzjoni li turi li dan it-tmiem imur kontra l-interess tal-Unjoni. Għaldaqstant, il-Kummissjoni kkunsidrat li l-proċediment preżenti għandu jintemm. Il-partijiet interessati ġew mgħarrfa b’dan u ngħataw opportunità li jikkummentaw. Ma wasal l-ebda kumment.

               (8)

               Il-Kummissjoni għalhekk tikkonkludi li l-proċediment anti-dumping fir-rigward tal-importazzjonijiet fl-Unjoni ta’ ċerti pajpijiet u tubi, mingħajr saldaturi, tal-ħadid jew tal-azzar, b’dijametru estern ta’ aktar minn 406,4 mm, li joriġinaw mir-Repubblika Popolari taċ-Ċina, għandu jintemm,

         ADOTTAT DIN ID-DEĊIŻJONI:
   Artikolu 1
   Il-proċediment anti-dumping fir-rigward ta’ importazzjonijiet ta’ pajpijiet u tubi mingħajr saldaturi tal-ħadid jew tal-azzar, ħlief tal-azzar inossidabbli, b’wiċċ ta’ qatgħa tond, ta’ dijametru estern ta’ aktar minn 406,4 mm, li joriġinaw mir-Repubblika Popolari taċ-Ċina, li attwalment jaqgħu taħt il-kodiċijiet NM 7304 19 90, 7304 29 90, 7304 39 98 u 7304 59 99, huwa mitmum.
   Artikolu 2
   Din id-Deċiżjoni tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, is-6 ta’ Novembru 2013.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU C 45, 16.2.2013, p. 3.


title: 2010/186/CFSP: Deċiżjoni tal-Kunsill 2010/186/PESK tad- 29 ta' Marzu 2010 li temenda l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea

text:
               30.3.2010

               MT

               Il-Ġurnal Uffiċjali tal-Unjoni Ewropea

               L 83/23

         DEĊIŻJONI TAL-KUNSILL 2010/186/PESK
   tad-29 ta' Marzu 2010
   li temenda l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-27 ta’ Ottubru 2009, il-Kunsill adotta l-Pożizzjoni Komuni 2009/788/PESK dwar miżuri restrittivi kontra r-Repubblika tal-Ginea (1).

               (2)

               Fit-22 ta' Diċembru 2009, il-Kunsill adotta d-Deċiżjoni 2009/1003/PESK li temenda l-Pożizzjoni Komuni 2009/788/PESK u li tinkludi miżuri restrittivi addizzjonali (2).

               (3)

               Il-Kunsill jikkunsidra li m'għadx hemm raġunijiet biex ċerti persuni jinżammu fil-lista ta' persuni, entitajiet u korpi li għalihom japplikaw l-miżuri restrittivi previsti fil-Pożizzjoni Komuni 2009/788/PESK. Il-lista li tinsab fl-Anness għall-Pożizzjoni Komuni 2009/788/PESK għandha tiġi emendata kif meħtieġ.

         ADOTTA DIN ID-DEĊIŻJONI:
   Artikolu 1
   Il-persuni msemmijin fl-Anness għal din id-Deċiżjoni għandhom jitneħħew mil-lista li tinsab fl-Anness għall-Pożizzjoni Komuni 2009/788/PESK.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali tal-Unjoni Ewropea.

      Magħmul fid Brussell 29 ta’ Marzu 2010

            Għall-Kunsill

            Il-President

         E. ESPINOSA

      (1)  ĠU L 281, 28.10.2009, p. 7.

      (2)  ĠU L 346, 23.12.2009, p. 51.

      ANNESS

         Lista ta' persuni msemmijin fl-Artikolu 1

                  Nru 2

                  Ġeneral tad-Diviżjoni Mamadouba (psewdonimu Mamadou) Toto CAMARA

                  Nru 3

                  Ġeneral Sékouba KONATÉ

                  Nru 16

                  Kmandant Kelitigui FARO

                  Nru 43

                  Is-Sur Kabinet (psewdonimu Kabiné) KOMARA